**บันทึกรายงานการประชุมสภาเทศบาลตำบลหนองคล้า**

**สมัยสามัญ สมัยที่ ๓ ครั้งที่ ๒ ประจำปี พ.ศ.๒๕๖๓**

**วันอังคารที่ ๘ กันยายน พ.ศ.๒๕๖๓**

**ณ ห้องประชุมสภาเทศบาลตำบลหนองคล้า**

**-----------------------------------------**

**สมาชิกสภาฯมาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
|  | นายนวินวิชญ์ สินทวีทรัพย์ | สมาชิกสภาเทศบาล | นวินวิชญ์ สินทวีทรัพย์ |
|  | นายอภิชาติ สมบูรณ์ธรรม | สมาชิกสภาเทศบาล | อภิชาติ สมบูรณ์ธรรม |
|  | นายบูชิต ผลอุทิศ | รองประธานสภาเทศบาล | บูชิต ผลอุทิศ |
|  | นายชลัช กิ่งมณี | สมาชิกสภาเทศบาล | ชลัช กิ่งมณี |
|  | นางสุกานดา อร่ามฉาย | สมาชิกสภาเทศบาล | สุกานดา อร่ามฉาย |
|  | นายปานทิพย์ อินทรังษี | สมาชิกสภาเทศบาล | ปานทิพย์ อินทรังษี |
|  | นายชัยสิทธิ์ เตชะดำรงธรรม | สมาชิกสภาเทศบาล | ชัยสิทธิ์ เตชะดำรงธรรม |
|  | นายจุมพล พงษ์พานิช | สมาชิกสภาเทศบาล | จุมพล พงษ์พานิช |
|  | นางสำเนา อุตโมท | สมาชิกสภาเทศบาล | สำเนา อุตโมท |

**สมาชิกสภาฯไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
|  | นายชรวัตร อ้นสุวรรณ | ประธานสภาเทศบาลฯ | - |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑.** | นายทรงวุฒิ เสริมสัย | นายกเทศมนตรีฯ | ทรงวุฒิ เสริมสัย |
|  | นายชาญธวัช รัตนวงศ์ | รองนายกเทศมนตรีฯ | ชาญธวัช รัตนวงศ์ |
|  | นางณทีร์ นวพรเพิ่ม | รองนายกเทศมนตรีฯ | ณทีร์ นวพรเพิ่ม |
|  | นายสมเกียรติ หิรัญรังษี | เลขานุการนายกเทศมนตรี | สมเกียรติ หิรัญรังษี |
|  | นายเกื้อ ราชกิจ | ที่ปรึกษานายกเทศมนตรี | เกื้อ ราชกิจ |
|  | นายอภิรักษ์ อุทัยรัศมี | หัวหน้าสำนักปลัดฯ | อภิรักษ์ อุทัยรัศมี |
|  | นายอดิศักดิ์ พึ่งฝั่ง | ผอ.กองสวัสดิการสังคม | อดิศักดิ์ พึ่งฝั่ง |
|  | นายอรรถพล เจริญนาน | ประธานชุมชนทุ่งเบญจา | อรรถพล เจริญนาน |
|  | นายป้อ ใจกล้า | ผอ.กองช่าง | ป้อ ใจกล้า |
|  | นางวนิดา ผลอุทิศ | นักวิเคราะห์นโยบายและแผน | วนิดา ผลอุทิศ |
|  | พ.ต.ต.เดชบดินทร์ภัทร | สว.สส.สภ.ทุ่งเบญจา | เดชบดินทร์ |
|  | นางสาวรมิดา ก้องเสนาะ | ผู้ช่วยเจ้าพนักงานประชาสัมพันธ์ | รมิดา ก้องเสนาะ |
|  | นางสำเนา สระทองจันทร์ | แทน ผอ.โรงเรียนวัดทุ่งเบญจา | สำเนา สระทองจันทร์ |

**เริ่มประชุม ๑๔.๐๐ น.**

**นายนวินวิชญ์ สินทวีทรัพย์**

เลขานุการสภาฯ -บัดนี้ เวลา ๑๔.๐๐ น.

- ครับ ประธานสภาฯ ได้เดินทางมาถึงแล้วนะครับ ขออนุญาตเปิดนะครับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติม (ฉบับที่ ๒) พ.ศ.๒๕๕๔ ข้อ ๒๕ เมื่อถึงกำหนดเวลานัดประชุมแล้ว ให้เลขานุการสภาท้องถิ่นตรวจสอบรายชื่อสมาชิกสภาท้องถิ่นผู้มาประชุมที่ได้ลงชื่อไว้ว่าครบองค์ประชุมหรือไม่ เมื่อมีผู้มาประชุมครบองค์ประชุม ให้เลขานุการสภาท้องถิ่นให้สัญญาณเรียกสมาชิกสภาท้องถิ่นเข้าห้องประชุม ซึ่งเป็นตามระเบียบเทศบาล พ.ศ.๒๔๙๖ และที่แก้ไขเพิ่มเติมฉบับที่ ๑๓ พ.ศ. ๒๕๕๒ มาตรา ๒๗ การประชุมสภาท้องถิ่นต้องมีสมาชิกสภาฯ ไม่น้อยกว่ากึ่งหนึ่ง ซึ่งจำนวนสมาชิกสภาฯ ที่มีอยู่ ๙ ท่านครับ ถือว่าเกินกึ่งหนึ่ง ครบองค์ประชุมนะครับ ก่อนเปิดประชุมขอเชิญท่านรองประธานสภาฯ ทำหน้าที่แทนท่านประธานสภาฯ จุด ธูปเทียน บูชาพระรัตนตรัย ครับ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ขออนุญาตเปิดประชุมสภาสมัยสามัญ สมัยที่ ๓ ครั้งที่ ๒ ประจำปี พ.ศ.๒๕๖๓ วันที่ ๘ กันยายน ๒๕๖๓ เวลา ๑๔.๐๐ น. ณ ห้องประชุมสภาเทศบาลตำบลหนองคล้า

**ระเบียบวาระที่ ๑ เรื่อง ประธานแจ้งให้ที่ประชุมทราบ**

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ไม่มีนะครับ

**ระเบียบวาระที่ ๒ เรื่องรับรองรายงานการประชุมสมัยสามัญ สมัยที่ ๓ ประจำปี ๒๕๖๓ เมื่อวันที่ ๒๔**

**สิงหาคม ๒๕๖๓**

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ขอให้ท่านสมาชิกสภาฯ ตรวจรายงานการประชุม ถ้ามีข้อแก้ไขแจ้งได้เลย

ครับ

- ถ้าไม่มีนะครับ ผมขอมติที่ประชุมด้วยครับ

**มติที่ประชุม** มติที่ประชุมเห็นชอบ รับรองรายงานการประชุมสภาเทศบาลตำบลหนองคล้า สมัยสามัญ สมัยที่ ๓ เมื่อวันที่ ๒๔ สิงหาคม พ.ศ. ๒๕๖๓

รับรองรายงานการประชุม จำนวน ๗ เสียง

ไม่รับรอง จำนวน - เสียง

งดออกเสียง จำนวน ๒ เสียง

**มติที่ประชุมเห็นชอบนะครับ**

**ระเบียบวาระที่ ๓ เรื่อง กระทู้ถาม**

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ไม่มีนะครับ

**ระเบียบวาระที่ ๔ เรื่องคณะกรรมการสภาท้องถิ่นตั้งขึ้นพิจารณาเสร็จแล้ว**

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - พิจารณาร่างเทศบัญญัติงบประมาณรายจ่ายประจำปีงบประมาณ พ.ศ. ๒๕๖๔ วาระที่สองและวาระที่สาม

* วาระที่สอง ขอเชิญคณะกรรมการแปรญัตติครับ

**นายนวินวิชญ์ สินทวีทรัพย์**

เลขานุการสภาฯ - เรียนท่านประธานสภาฯ ผมนายนวินวิชญ์ สินทวีทรัพย์ เลขานุการสภาเทศบาลตำบลหนองคล้า เขต ๒ ในฐานะคณะกรรมการแปรญัตติ ขอชี้แจงการ ยื่นแปรญัตติในระหว่างวันที่ ๒๕ – ๒๗ สิงหาคม ๒๕๖๓ ซึ่งมีสมาชิกสภาฯ จำนวน ๑ ท่าน มาเสนอยื่นแปรญัตติแปรลดเป็นจำนวน ๑ รายการ และคณะผู้บริหารได้ชี้แจงโดยมีเหตุผลว่าเนื่องจากจะได้ลดปัญหาภัยแล้งและหน้าฝนได้มีสระน้ำสำหรับกักเก็บน้ำเพื่อไว้ใช้ประโยชน์ในเขตชุมชนเทศบาลตำบลหนองคล้า ลดภาระด้านค่าใช้จ่ายและความสะดวกในการใช้น้ำ และในอนาคตวางแผนไว้ว่าจะมีการจัดทำลานกีฬาสำหรับออกกำลังกาย และรายละเอียดงบประมาณให้ไว้คงเดิม และขอสงวนคำแปรไว้ ในส่วนของผู้เสนอแปรญัตติชี้แจงว่า ไม่สามารถใช้ประโยชน์ได้คุ้มค่า และไม่ได้ขอสงวนคำแปร ในส่วนของคณะกรรมการ แปรญัตติก็ไม่มีการแก้ไขเพิ่มเติมในตอนใด หรือข้อความใด และที่ประชุมคณะกรรมการแปรญัตติ ได้มีมติเป็นเอกฉันท์เห็นชอบให้คงร่างเทศบัญญัติงบประมาณรายจ่ายประจำปี พ.ศ. ๒๕๖๔ ไว้ตามร่างเดิม คณะกรรมการแปรญัตติจึงขอส่งร่างเทศบัญญัติงบประมาณรายจ่ายประจำปี พ.ศ.๒๕๖๔ (ตามร่างเดิม) พร้อมส่งรายงานการประชุมคณะกรรมการแปรญัตติให้ประธานสภาเทศบาลตำบลหนองคล้าเพื่อทราบและดำเนินการตามระเบียบฯ ต่อไป

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ขอเชิญท่านผู้บริหารฯ ครับ

**นายทรงวุฒิ เสริมสัย**

นายกเทศมนตรีฯ - เรียนท่านประธานสภาฯ ผมนายทรงวุฒิ เสริมสัย นายกเทศมนตรีตำบล หนองคล้า จากที่คณะกรรมการแปรญัตติได้แปรลดโครงการขุดสระกักเก็บน้ำจำนวน ๑ รายการ ทางฝ่ายบริหารก็ได้ขอสงวนคำแปรไว้ ขอชี้แจงว่าในการที่ขอเสนอโครงการขุดสระกักเก็บน้ำข้างศูนย์เด็กเล็กนั้น คือได้คุยปรึกษากันแล้วว่ามันมีประโยชน์ คือเมื่อก่อนนี้ศูนย์เด็กเล็กของเราประสบปัญหาน้ำท่วม และที่ผ่านมาได้มองแล้วว่าน้ำไม่ท่วมแล้ว แต่ในอนาคตอาจจะมีปัญหาขึ้นอีก ถ้าปริมาณน้ำมันมากกว่านี้เรามีบ่อที่จะรองรับน้ำ นอกจากช่วยเหลือน้ำท่วมแล้ว ภัยแล้งยังช่วยได้อีก เพราะได้มีการกักเก็บน้ำไว้ในฤดูฝน ภัยแล้งเราสามารถเอาน้ำจากตรงนี้มาช่วยผู้ที่เดือดร้อน และปัจจุบันรถน้ำรถดับเพลิงเราได้วิ่งไปบรรทุกน้ำที่ฝายแก้มลิงถ้าเรามีสระน้ำอยู่ตรงนี้เราก็สะดวกต่อการบริหารจัดการที่จะดูแลว่าเมื่อเกิดเหตุขึ้นเช่น ไฟไหม้ รถของเราไม่ต้องไปวิ่งที่ฝายแก้มลิง นอกจากได้ความรวดเร็วในการที่จะไปช่วยเหลือประชาชนที่เกิดความเดือดร้อนแล้วประหยัดค่าเชื้อเพลิง และการขุดสระน้ำเราจะได้ดิน เราจะเอาดินตรงนี้มาทำประโยชน์มาทำถมที่ทำสนามฟุตบอล ก็ขอให้สมาชิกสภาฯ ได้พิจารณาด้วยครับ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ขอมติสภาเทศบาลตำบลหนองคล้าเรื่องโครงการขุดสระน้ำบริเวณหลังศูนย์เด็กเล็กวัดศรีเมือง (บริเวณหลังอาคารเทศบาลตำบลหนองคล้า) สมาชิกสภาฯ ท่านใดเห็นด้วยกับผู้แปรขอมติด้วยครับ

**มติที่ประชุม -** มติที่ประชุมเห็นด้วยกับผู้แปร

* รับรอง จำนวน ๘ เสียง
* ไม่รับรอง จำนวน - เสียง
* งดออกเสียง จำนวน ๑ เสียง

**มติที่ประชุมเห็นด้วยกับผู้แปรนะครับ** ปรับลดเหลือ ๐ บาทครับ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ต่อไปวาระที่สาม การลงมติให้ตราเป็นเทศบัญญัติงบประมาณรายจ่ายประจำปี พ.ศ. ๒๕๖๔ นะครับ ขอมติที่ประชุมครับ

**มติที่ประชุม -** มติที่ประชุมเห็นชอบให้ตราเป็นเทศบัญญัติงบประมาณรายจ่ายประจำปี พ.ศ.

๒๕๖๔

* รับรองรายงานการประชุม จำนวน ๘ เสียง
* ไม่รับรอง จำนวน - เสียง
* งดออกเสียง จำนวน ๑ เสียง

**-มติที่ประชุม**เห็นชอบให้ตราเป็นเทศบัญญัติงบประมาณรายจ่ายประจำปี พ.ศ.

๒๕๖๔  **นะครับ**

**ระเบียบวาระที่ ๕**  **เรื่องที่ตั้งขึ้นพิจารณาใหม่**

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ไม่มีนะครับ

**ระเบียบวาระที่ ๖** เรื่องอื่น ๆ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - มีสมาชิกสภาท่านใดจะเสนอเรื่องอื่น ๆ หรือไม่ครับ

**พ.ต.ต.เดชบดินทร์ภัทร ฐีรวัฒดรัณภพ**

สว.สส.สภ.ทุ่งเบญจาฯ - เรียนท่านประธานสภาฯ ขอฝากเรื่องถนนสายเข้าโรงพักมีน้ำท่วมขังตลอดเวลาช่วงหน้าฝนขอฝากในที่ประชุมด้วยครับ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - ครับฝากท่านผู้บริหารฯ ด้วยนะครับ

**นางสำเนา สระทองจันทร์**

ครู ร.ร.วัดทุ่งเบญจาฯ - เรียนท่านประธานสภาฯ ท่านผอ.ฝากเสนอมาค่ะ โครงการสนามเด็กเล่นปลอดภัยของโรงเรียนค่ะ

**นายชรัตน์ ชนะภัย**

ปลัดเทศบาลฯ - เรียนท่านประธานสภาฯ ขออนุญาตชี้แจงนะครับเรื่องสนามเด็กเล่น ผมเคยได้แจ้งท่าน ผอ. ไปแล้วเรื่องขอรับงบประมาณอุดหนุน ท้องถิ่นจะอุดหนุนที่ใดต้องดูด้วยว่าอยู่ในอำนาจหน้าที่หรือไม่ ก็ดูทั้งสองฝั่งถ้าโรงเรียนไม่ทำ เทศบาลก็ทำได้ แต่เทศบาลฯ ไม่สามารถอุดหนุนเงินให้กับโรงเรียนในเขตเทศบาลฯ ไม่ได้ เพราะโรงเรียนอยู่ในความรับผิดชอบของกระทรวงศึกษาธิการ เว้นแต่เป็นกิจกรรมที่บูรณาการร่วมกันก็ได้อยู่ แต่งบประมาณจะทำข้ามท้องถิ่นไม่ได้ ท้องถิ่นจะผิดกฎหมายเรื่องงบประมาณครับ

**นายชลัช กิ่งมณี**

สมาชิกสภาเทศบาลฯ - เรียนท่านประธานสภาฯ ผมนายชลัช กิ่งมณี สมาชิกสภาเทศบาลตำบล หนองคล้า เขต ๒ เรื่องหินคลุกของเทศบาลฯ หมดหรือยังครับ มี ๒ ที่ครับบริเวณบ้านลุงหมึก และบ้านตี๋ข้าวแกง และไฟฟ้าที่ตลาดสดห้วยสะท้อนดับหลายดวงครับ

**นางสำเนา อุตโมท**

สมาชิกสภาเทศบาลฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบล หนองคล้า เขต ๑ ดิฉันขอเสนอเรื่องหินคลุกให้กองช่างออกไปสำรวจเลยดีกว่าทุกซอยในเขตเทศบาลฯ ค่ะ

**นายชาญธวัช รัตนวงศ์**

รองนายกเทศมนตรีฯ - เรียนท่านประธานสภาฯ ขอแจ้งความคืบหน้าจากคราวที่แล้วซอยอู่ช่างรินที่ซอยทะลุอนามัยเก่า ไปสุดซอยสวนลุงจิตรเราได้ดูในเอกสารแล้วที่ตรงนั้นเป็นทางสาธารณะจะให้กองช่างออกไปสำรวจระยะและเข้าแผน ส่วนเทศบาล ๒๕ ที่แจ้งว่าไฟฟ้าดับช่างได้ซ่อมแซมให้เรียบร้อยแล้วครับ และซอยลุงสิทธิ์ขายไก่ย่างแจ้งว่าไฟฟ้าดับได้แก้ไขเรียบร้อยแล้วครับ และไฟฟ้าดับก่อนถึงหมู่บ้านผุสชาได้ซ่อมแซมเรียบร้อยครับและเรื่องหินคลุกได้สำรวจหลาย ๆ เส้น จะให้ช่างออกไปสำรวจดูและซ่อมแซมให้เพิ่มเติมซอยโรงพัก ในส่วนที่แจ้งเมื่อสักครู่รับเรื่องไว้ครับ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - มีสมาชิกสภาท่านใดจะเสนอเรื่องอื่น ๆ หรือไม่ครับ

* มีไฟฟ้าแสงสว่างดับบริเวณหน้าบ้านหมอเปลวและแถวบ้านจ่าราญดับครับ

ฝากท่านผู้บริหารด้วยครับ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - มีสมาชิกสภาท่านใดจะเสนอเรื่องอื่น ๆ หรือไม่ครับ

**นางสำเนา อุตโมท**

สมาชิกสภาเทศบาลฯ - ซอยหลังธนาคารออมสินที่มีบ้านจัดสรรร้องมาว่าซอยนั้นไม่มีใครมาดูแลเลยค่ะ เพราะมีบ้านจัดสรรอยู่ ๕ – ๖ หลัง อยากให้ไปสำรวจค่ะ

**นายบูชิต ผลอุทิศ**

รองประธานสภาฯ

ปฏิบัติหน้าที่แทนประธานสภาฯ - มีสมาชิกสภาท่านใดจะเสนอเรื่องอื่น ๆ หรือไม่ครับ

* ถ้าไม่มีมี บัดนี้เราได้ประชุมครบทุกวาระแล้ว ผมขอปิดประชุมครับ

**ปิดประชุม** - เวลา ๑๕.๓๐ น.

ลงชื่อ............................................................ผู้บันทึกรายงานการประชุม

(นายนวินวิชญ์ สินทวีทรัพย์)

เลขานุการสภาเทศบาลตำบลหนองคล้า

**คณะกรรมการตรวจรายงานการประชุม**

ได้ดำเนินการตรวจรายงานการประชุมสภาเทศบาลตำบลหนองคล้า สมัยสามัญ สมัยที่ ๓ ครั้งที่ ๒ ประจำปี

พ.ศ. ๒๕๖๓ วันที่ ๘ กันยายน พ.ศ. ๒๕๖๓ เสร็จเรียบร้อยแล้ว จึงลงลายมือชื่อไว้

ลงชื่อ...................................ประธานคณะกรรมการตรวจรายงานการประชุม

(นายบูชิต ผลอุทิศ)

เลขานุการสภาเทศบาลตำบลหนองคล้า

ลงชื่อ...................................คณะกรรมการตรวจรายงานการประชุม

(นายชัยสิทธิ์ เตชะดำรงธรรม)

สมาชิกสภาเทศบาลตำบลหนองคล้า

ลงชื่อ...................................เลขาคณะกรรมการตรวจรายงานการประชุม

(นายนวินวิชญ์ สินทวีทรัพย์)

เลขานุการสภาเทศบาลตำบลหนองคล้า

ลงชื่อ.................................................ผู้รับรองรายงานการประชุม

(นายชรวัตร อ้นสุวรรณ)

ประธานสภาเทศบาลตำบลหนองคล้า

รับรองรายงานการประชุมเมื่อคราวประชุมสมัยสามัญ สมัยสามัญ สมัยที่ ๓

ครั้งที่ ๒ เมื่อวันที่ ๘ กันยายน พ.ศ. ๒๕๖๓